नाटक में दिखा औरतों के जीवन का संघर्ष
समाजमें सदियों से आैरतों के साथ भेदभाव होता आया है, उनके अधिकारों का हनन यह समाज करता रहा है। लेकिन आज की नारी अब किसी से कमजोर नहीं है। जीवन के हर क्षेत्र में वह अपनी काबिलियत और बहादुरी का परिचय दे रही है। अपने संघर्षों से आज की नारी अपनी सफलता की नई इबारत लिख रही है। ऐसी ही नारियों की कहानी दिखा गया कालिदास रंगालय में शुक्रवार को मंचित नाटक ‘औरत की जंग’।
यहां चल रहे अखिल भारतीय ऐतिहासिक नाट्य महोत्सव के दूसरे दिन लखनऊ की नाट्य संस्था दर्पण की ओर से मंचित इस नाटक के निर्देशक थे डॉ. उर्मिल कुमार थपलियाल जबकि इस नाटक के लेखक थे आसिफ अली। नौटंकी शैली में लिखे इस नाटक में चंपाबाई नामक पात्र की कहानी दिखाई गई कि कैसे वह नौटंकी कंपनी में भर्ती हुई, प्रेम किया फिर इसमें धोखा खाया। लेकिन निराश होने के बजाए संघर्ष किया और एक ऐसा भी समय आया जब वह शोहरत के शिखर को छूने में कामयाब रही। नाटक में पात्रों के जरिये समाज के नकारात्मक पक्षों को बड़े ही रोचक अंदाज में दिखाया गया। नाटक में ठुमरी और दादरा का खूबसूरत प्रयोग किया गया।
ये थे कलाकार
अर्चनाशुक्ला, मीता पंत, विकास गौतम, अमिता पाल, डॉ भक्ति शुक्ला, अंजलि चौधरी, रोजी दुबे, विजय तिवारी, वंश श्रीवास्तव, अमित दीक्षित, मनोज जोशी, लारैब, राधेश्याम सोनी, अनिल मेहरोत्रा, अद्भुत तिवारी, वीरेंद्र रस्तोगी, अर्जुन तिवारी, शुभम सिंह चौहान आदि।
hin_Deva hin_Deva hin_Deva hin_Deva mai_Deva